รายการระหว่างกัน

1 ลักษณะของรายการ

รายการระหว่างบริษัท กรุงเทพดุสิตเวชการ จำกัด (มหาชน)
กับบริษัทหรือบุคคลที่มีความเกี่ยวข้องกันได้เปิดเผยไว้แล้วในหมายเหตุประกอบงบการเงิน หมายเหตุ
9 โดยสามารถจำแนกลักษณะรายการ ได้เป็น 2 ประเภท คือ

1.1 รายการค้าที่เป็นปกติการค้า

บริษัทมีนโยบายในการทำรายการระหว่างกันที่เป็นรายการที่มีลักษณะตามปกติธุรกิจทั่วไป เช่น
รายการรายได้ค่ารักษาพยาบาลที่เกิดจากการส่งต่อคนไข้ระหว่างกัน
รายได้ค่าวิเคราะห์แลประหว่างกัน ฯลฯ
ซึ่งรายการระหว่างกันดังกล่าวที่เกิดขึ้นนั้นเป็นความจำเป็นและมีความสมเหตุสมผลของการทำรายการ
เพื่อสนับสนุนการดำเนินธุรกิจหรือการค้าปกติของธุรกิจ และเพื่อก่อให้เกิดประโยชน์สูงสุดต่อบริษัท
โดยมีเงื่อนไขทางการค้าไม่แตกต่างจากการทำรายการกับลูกค้าทั่วไป หรือบุคคลภายนอก

1.2 รายการให้ความช่วยเหลือทางการเงิน

ณ วันที่ 31 ธันวาคม 2550บริษัทมีรายการให้ความช่วยเหลือทางการเงินแก่บริษัทที่เกี่ยวข้องกัน
โดยเป็นภาระหนี้เงินต้นและดอกเบี้ยคงค้าง ดังนี้คือ

  (หน่วย : ล้านบาท)

+-----------------+------------+-------+--------+---------+---------+
| บริษัทที่เกี่ยวข้อง    | ลักษณ       | เง    | เ      | ดอกเบ   | ค้ำประกัน |
|                 | ะความสัมพันธ์ | ินให้กู้ร | งินให้กู้ร | ี้ยค้างจ่าย |         |
|                 |            | ะยะสั้น | ะยะยาว |         | วงเงินก  |
|                 |            |       |        |         | ู้ระยะยาว |
+-----------------+------------+-------+--------+---------+---------+
| 1. บริษัท         | บริษัทถือหุ้น   | -     | 1.20   | -       |         |
| โรงพยาบาลกรุงเทพ | 79%        |       |        |         |         |
|                 |            |       |        |         |         |
| พระประแดง จำกัด  | และม       |       |        |         |         |
|                 | ีกรรมการร่วม |       |        |         |         |
+-----------------+------------+-------+--------+---------+---------+
| 2. Angkor       | บ          | -     | -      | 2.79    | 4 ล้าน   |
| Pisith Co.,     | ริษัทถือหุ้น80% |       |        |         |         |
| Ltd.            |            |       |        |         | เห      |
|                 | และม       |       |        |         | รียญสหรัฐ |
|                 | ีกรรมการร่วม |       |        |         |         |
+-----------------+------------+-------+--------+---------+---------+
| 3.              | บริษัทถือหุ้น   | -     | -      | 83.19   |         |
| บริษัทโรงพยา      | 98.8%      |       |        |         |         |
| บาลกรุงเทพหาดใหญ่ |            |       |        |         |         |
|                 | และม       |       |        |         |         |
|                 | ีกรรมการร่วม |       |        |         |         |
+-----------------+------------+-------+--------+---------+---------+
| ร               |            | -     | 1.20   | 85.98   | 4 ล้าน   |
| วมภาระเงินต้นทั้งสิ้น |            |       |        |         |         |
|                 |            |       |        |         | เห      |
|                 |            |       |        |         | รียญสหรัฐ |
+-----------------+------------+-------+--------+---------+---------+

บุคคลที่มีความเกี่ยวข้องโดยเป็นกรรมการและผู้บริหารร่วม ได้แก่

1. นายแพทย์พงษ์ศักดิ์ วิทยากร

2. นายวัลลภ อธิคมประภา

3. นายแพทย์จุลเดช ยศสุนทรากุล

4. นายอนุชาต ชัยประภา

5. นายแพทย์ชาตรี ดวงเนตร

6. แพทย์หญิงยิ่งดาว ไกรฤกษ์

บุคคลที่มีผลประโยชน์ร่วมถือหุ้นในบริษัทย่อยและบริษัทร่วมเกินร้อยละ 5
ของจำนวนหุ้นที่มีสิทธิออกเสียงของบริษัทดังกล่าว

- ไม่มี -

2 ขั้นตอนการเข้าทำรายการ

บริษัทมีนโยบายในการทำรายการระหว่างกันที่เป็นรายการที่มีลักษณะตามปกติธุรกิจทั่วไป
ซึ่งรายการระหว่างกันดังกล่าวที่เกิดขึ้นนั้นเป็นความจำเป็นและมีความสมเหตุสมผลของการทำรายการเพื่อสนับสนุนสภาพคล่องและเพื่อก่อให้เกิดประโยชน์สูงสุดต่อบริษัท

บริษัทมีมาตรการหรือขั้นตอนการอนุมัติการเข้าทำรายการ คือ
ฝ่ายจัดการจะเป็นผู้พิจารณาตัดสินใจในกรณีที่เป็นการทำรายการระหว่างกันที่มีขนาดเล็กและเป็นรายการที่มีเงื่อนไขการค้าปกติ
คณะกรรมการบริษัทจะเป็นผู้พิจารณาตัดสินใจในกรณีที่เป็นการทำรายการระหว่างกันที่มีขนาดกลางและขนาดใหญ่ที่เป็นรายการที่มีเงื่อนไขการค้าปกติ
รวมถึงรายการที่มีขนาดเล็กและขนาดกลางที่ไม่เป็นไปตามเงื่อนไขการค้าปกติ
สำหรับรายการที่มีขนาดใหญ่และไม่เป็นไปตามเงื่อนไขการค้าปกตินั้นที่ประชุมผู้ถือหุ้นจะเป็นผู้พิจารณาตัดสินเข้าทำรายการ
โดยการพิจารณาขนาดของรายการแบ่งเป็นดังนี้

-   รายการขนาดเล็ก คือ รายการที่มีมูลค่าน้อยกว่าหรือเท่ากับ 1 ล้านบาท หรือ
    น้อยกว่าหรือเท่ากับร้อยละ 0.03 ของสินทรัพย์ที่มีตัวตนสุทธิแล้วแต่จำนวนใดสูงกว่า

-   รายการขนาดกลาง คือ รายการที่มีมูลค่ามากกว่า 1 ล้านบาทแต่น้อยกว่า 20 ล้านบาท หรือ
    มากกว่าร้อยละ 0.03 แต่ต่ำกว่าร้อยละ 3 ของสินทรัพย์ที่มีตัวตนสุทธิ
    แล้วแต่จำนวนใดจะสูงกว่า

-   รายการขนาดใหญ่ คือ รายการที่มีมูลค่ามากกว่าหรือเท่ากับ 20 ล้านบาท หรือ
    มากกว่าร้อยละ 3 ของสินทรัพย์ที่มีตัวตนสุทธิ แล้วแต่จำนวนใดจะสูงกว่า

ทั้งนี้หากรายการดังกล่าวเป็นรายการที่เกี่ยวโยงกันตามความหมายของตลาดหลักทรัพย์แห่งประเทศไทย
บริษัทจะปฏิบัติตามกฎ ระเบียบของตลาดหลักทรัพย์แห่งประเทศไทยทุกประการ

เพื่อเป็นการคุ้มครองผู้ลงทุนบริษัทได้จัดให้มีการประชุมคณะกรรมการที่มีกรรมการตรวจสอบเข้าร่วมประชุมเพื่อดูแลให้รายการระหว่างกันเป็นไปอย่างยุติธรรมและมีนโยบายการกำหนดราคาที่เหมาะสม
โดยการพิจารณาจากเงื่อนไขต่าง ๆ
ให้เป็นไปตามการค้าปกติในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะจัดให้บุคคลที่มีความรู้ความชำนาญให้ความเห็นต่อรายการดังกล่าว
และนำความเห็นนั้นไปประกอบการตัดสินใจของคณะกรรมการตรวจสอบ และ/หรือ
คณะกรรมการบริษัท และ/หรือ ที่ประชุมผู้ถือหุ้น แล้วแต่กรณี ทั้งนี้
บริษัทได้เปิดเผยรายการระหว่างกันในหมายเหตุประกอบงบการเงินประจำปีที่ได้รับการตรวจสอบจากผู้ตรวจสอบบัญชี

อย่างไรก็ตามสำหรับรายการให้ความช่วยเหลือทางการเงินระหว่างบริษัทและบริษัทย่อย
นอกจากในส่วนของเงินให้กู้ยืมระยะสั้นแก่บริษัทย่อยที่บริษัทถือหุ้นร้อยละ 100 แล้ว
ในส่วนของการทำรายการเกี่ยวกับเงินให้กู้ยืมระยะยาว ซึ่งปัจจุบันมีเงินต้นคงค้างเพียง 1.20
ล้านบาทดังกล่าวนั้น บริษัทได้รับอนุมัติจากที่ประชุมใหญ่สามัญผู้ถือหุ้นประจำปี 2544
ให้บริษัทสามารถให้ความช่วยเหลือทางการเงินแก่บริษัทย่อย บริษัทร่วม
และบริษัทที่เกี่ยวข้องกันในวงเงินไม่เกิน 1,500 ล้านบาท โดยบริษัท ยูไนเต็ดแอ๊ดไวเซอรี่
เซอร์วิส จำกัด ในฐานะที่ปรึกษาทางการเงินอิสระในขณะนั้นมีความเห็นว่า
การทำรายการระหว่างกันสำหรับการให้กู้ยืมแก่บริษัทย่อย บริษัทร่วม
และบริษัทที่เกี่ยวข้องดังกล่าวสมเหตุผลและยุติธรรม

3 แนวโน้มการทำรายการระหว่างกันในอนาคต

กรรมการตรวจสอบและบริษัทจะร่วมกันดูแลรายการระหว่างกันดังกล่าวที่อาจเกิดขึ้นในอนาคตว่าจะเป็นรายการที่มีความจำเป็นและให้เป็นไปในราคาที่ยุติธรรม